Henry Woodlock

Henry Woodlock (født på Merewell nær Winchester i England, død 28. juni 1316 på Farnham Castle i England) var katolsk biskop av Winchester. Han kalles også Henry de Merewell, fra fødestedet, en herregård tilhørende biskopen.

Liv og virke

Bakgrunn
Før han ble valgt til biskop hadde han vært prior for Priory of St. Swithun (1295–1305), det benediktinerkloster som ga betjente katedralen i Winchester. Han var den første prioren derfra som ble valgt til biskop. I sin korrespondanse som biskop kaller Henry Woodlock seg derfor bror Henricus.

Biskop av Winchester
Kong Edvard I ga tillatelse til bispevalget, som fant sted i Winchester 23. desember 1304, og som skulle erstatte den avdøde biskop John of Pontoise. Henry Woodlock ble valgt den 23. januar 1305. Kongen ga sitt samtykke den 29. januar 1305. Metropolitten, erkebiskop Robert Winchelsey av Canterbury, gjennomførte den vanlige undersøkelse av valgets den kanoniske gyldighet og valgtes karakter og egnethet, og den 10. mars meddelte kongen at han hadde gjennomført undersøkelsen, bekreftet biskop-elekt Woodlock. Den 12. mars tildelte kongen biskopen bispedømmets temporalia. 

Henry Woodlock ble bispeviet av erkebiskop Robert Winchelsey i Canterbury Cathedral den 30. mai 1305. Han ble intronisert i Winchester Cathedral 10. oktober 1305.

Den 25. februar 1308 utførte biskop Woodlock, som hadde fått en spesiell kommisjon fra den eksilerte erkebiskopen (og blitt valgt av kongen), kroningen av kong Edward II og dronning Isabella i Westminster Abbey, i en seremoni organisert av Piers Gaveston.

Biskop Henry Woodlock bispeviet Gilbert de Segrave til biskop av London i Canterbury den 25. november 1313, ettersom erkebispesetet Canterbury var vakant da.

Han døde på Farnham Castle 28. juni 1316, og ble gravlagt i Winchester Cathedral.

Episkopalgenealogi
Hans episkopalgenealogi er:
 kardinal Gerardo Bianchi (1220-1302) 
 Erkebiskop Robert of Winchelsey (? -1313) *1294
 Biskop Henry Woodlock O.S.B. (?-1316) *1305

Litteratur
 
 
 
 Goodman, A. W. (red.). Registrum Henrici Woodlock dioecesis Wintoniensis 2 vols. (Oxford 1940, 1941) [Canterbury and York Society, vols. XLIII, XLIV].

Referanser

Eksterne lenker
 Farnham Castle, residence of the Bishops of Winchester (lest 2017-12-23).
 BHO: British History Online, Fasti Ecclesiae Anglicanae 1300-1541: Volume 4, Monastic Cathedrals (Southern Province). Originally publisert av Institute of Historical Research, London, 1963. Bishops of Winchester, pp. 45-47. Lest 2017-12-23.

Engelske katolske biskoper
Katolske biskoper av Winchester
Personer fra distriktet Winchester
Engelske benediktinere
Linjen Bianchi (ekstinkt)